stanford-oval/wikipedia huggingface dataset:
אדוני האוויר
הפקה

באוקטובר 2012 החלו דיווחים על מיני-סדרה שלישית המבוססת על מלחמת העולם השנייה באותו אופן כמו אחים לנשק והפסיפיק שפותחה על ידי טום הנקס וסטיבן ספילברג, ותתמקד בצוותי האוויר של צבא ארצות הברית וחיל האוויר השמיני. בינואר 2013 אישרה HBO כי היא מפתחת את המיני סדרה, על פי ספרו של דונלד ל. מילר "Masters of the Air: America's Bomber Boys Who Fought the Air War Against Nazi Germany".
באוקטובר 2019 דווח כי אפל ביצעה עסקה עם חברות ההפקה של ספילברג והנקס להזרמת הסדרה באופן בלעדי בשרתי Apple TV + במקום ב-HBO. HBO אישרה כי החליטה שלא להתקדם עם הסדרה. דווח שהסדרה מכילה שמונה פרקים בעלות הפקה של מעל 200 מיליון דולר, אך בהוליווד ריפורטר טענו כי היא מכילה תשעה פרקים בעלות הפקה של 250 מיליון דולר. באתר Footsteps Research דיווחו שהסדרה תתמקד בקבוצת כנף ההפצצה ה-100 של חיל האוויר השמיני.
באוקטובר 2020 הוכרז כי קרי ג'וג'י פוקונאגה יביים שלושה פרקים בסדרה, כאשר הצילומים יתחילו במרץ 2021 בלונדון.
שחקנים ודמויות

אוסטין באטלר - מייג'ור גאל קלייבן
קאלום טרנר - מייג'ור ג'ון איגן
אנתוני בויל - מייג'ור הארי קרוסבי
נייט מאן - מייג'ור רוברט רוזנטל
ראף לאו - סרג'נט קן למונס
ג'יימס מוריי - מייג'ור צ'יק הארדינג
טומי ג'סופ
פרדי קרטר - לוטננט דייוויד פריידקין
בן רדקליף - קפטן ג'ון בריידי
בארי קיוגאן- לוטננט קרטיס בידיק
ניקולאי קינסקי - קולונל הארולד הגלין
אוקלי פנדרגאסט - סרג'נט ויליאם הינטון
לואיס גרייטורקס - קפטן ג'וזף פיין
אדם לונג - קפטן ברנרד דה מרקו
קאי אלכסנדר - קפטן ויליאם קווין
ג'ורדן קולסון - לוטננט הווארד המילטון
פיון או'שיי - סרג'נט סטיב בוסר
לורי דייווידסון - לוטננט הרברט נאש
ג'ורג' ובסטר - לוטננט דיי
סם גיטינס - סמל ויליאם מק'קלאנד
אדוארד אשלי - לוטננט קולונל ג'ון ב. קיד
סויר ספילברג - לוטננט רוי קלייטור
קירון מור - סמל קליפורד סטארקי
ג'וג'ו מקארי - קפטן אורן פטריץ'
לואיס הופמן - אולריך האוסמן
ג'וש בולט - לוטננט ויניפרד "פאפי" לואיס
פיליפ לוויטסקי - לוטננט פרנסיס הארפר
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי אמנותי לבידור בפריים טיים | נעימת נושא מקורית של כותרת ראשית הטובה ביותר | בלייק נילי | מועמדות |  |
| 2024 | פרס אמי אמנותי לבידור בפריים טיים | עריכת הסאונד הטובה ביותר במיני סדרה או סדרת אנתולוגיה, סרט או ספיישל | ג'ק וויטאקר, מייקל מינקלר, ג'ף סוייר, לוק ג'יבלאון, דייב מקמוילר, מייקל הרטליין, מישל פרון, ג'ים ברוקשייר, בריאן פארקר, זאק גוהין, פול ב' נוקס, אדם קופלד, אנג'לה קלברי, דילן טוומי-וילהוייט וג'ף וילהויט | מועמדות |  |
| 2024 | פרס אמי אמנותי לבידור בפריים טיים | מיקס הסאונד הטוב ביותר במיני סדרה או סרט או סדרת אנתולוגיה | מייקל מינקלר, דאנקן מקריי, טים פרייזר ות'ור פינברג | זכייה |  |
| 2024 | פרס המוזיקה במדיה של הוליווד | פרטיטורה מקורית – תוכנית טלוויזיה/מיני-סדרה | בלייק נילי | מועמדות |  |
| 2024 | פרס המוזיקה במדיה של הוליווד | נעימת כותרת ראשית - תוכנית טלוויזיה/מיני-סדרה | בלייק נילי | זכייה |  |
| 2024 | פרס המוזיקה במדיה של הוליווד | פיקוח מוזיקלי - טלוויזיה | דווה אנדרסון ורייצ'ל לאוצנהייזר | מועמדות |  |
| 2025 | פרס סטלייט | המיני-סדרה והסדרה המוגבלת הטובה ביותר או סרט קולנוע לטלוויזיה | "אדוני האוויר" | מועמדות |  |
| 2025 | פרס סטלייט | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | קאלום טרנר | מועמדות |  |
הערות שוליים

↑  HBO Considering Third Band of Brothers TV Series
↑  HBO Developing Third WWII Miniseries with Tom Hanks, Steven Spielberg (Exclusive)
↑  Apple Enlists For ‘Masters Of The Air,’ As Steven Spielberg, Tom Hanks & Gary Goetzman Fly From HBO For WWII Series
↑  'Masters of the Air' from Steven Spielberg and Tom Hanks lands at Apple
↑  Apple Launches In-House Studio With 'Band of Brothers'/'The Pacific' Follow-Up
↑  What We Know So Far About Masters of the Air: The Latest on Apple TV’s Upcoming WWII Miniseries About The Mighty Eighth
↑  007 Helmer Cary Joji Fukunaga To Direct Trio Of WWII ‘Masters Of The Air’ Episodes For Apple TV+ & Amblin; Filmmaker Also Closing First-Look Apple Deal
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
כשדים

כודורו של מרדוך-אפלה-אידינה השני שבו הוא מעניק אדמה לפקידו
כַּשְׂדִּים או כלדיים (ביוונית: Χαλδαία; באכדית: Kaldu; בעברית: כשֹדים; בארמית: ܟܐܠܕܘ, Kaldo; בתרגום השבעים: Χαλδαίοι, כלדיים) הם עם שמי שחי באזור ביצתי בדרום מסופוטמיה (בימינו בדרום עיראק). שבטים שהגיעו לאזור במאה ה-10 לפנה"ס נקראו "כשדים" או "כשדיים".
גבולות ארץ הכשדים

מידע רב על הכשדים מגיע מתעודות אשוריות. על פי ספרי השנים של שלמנאסר השלישי שחי במאה ה-9 לפנה"ס, שבטי הכשדים היו מחולקים ביניהם במתכונת של מדינות, הגבול הצפוני שלהם הגיע עד הערים בבל, בורסיפה וסיפר. שטח ארץ הכשדים ירד דרומה לאורך שתי גדות נהר הפרת והמשיך לכוון המדבר והגיע לאזור הנקרא בעת העתיקה "ארץ הים" (tamitim) הנמצאת ממערב ובקרבת המפרץ הפרסי. משם המשיך דרומה לאורך המפרץ הפרסי לתוך המדבר הערבי עד דילמון (האי בחריין של היום).
מהצד הדרום מזרחי כללה ארץ הכשדים את אזור הביצות של שפך הנהרות הפרת והחידקל למפרץ הפרסי, וכן את אזור הים הפנימי הלאגונה שנקראה "הנהר המר".
באזור הצפוני ביותר ליד בורסיפה ובבל ישב שבט בִית דַכּוּרִי. דרומית לו ישבו בית שִילַנִי ובית שַאַלִי. דרומית להם על הגדה המערבית של הפרת שכנה מדינת בית אַמוּכַּנִי (נקראה גם אוכני). המדינה הדרומית ביותר שתפסה את רוב שטח "ארץ הים" ואת הנהר המר הייתה מדינת "בית יַכִּין".
היסטוריה

הכשדים מוזכרים לראשונה בתעודות אשוריות באנאלים של אשורנצירפל השני שמלך בין השנים 883-859 לפנה"ס. על פי תעודות אלה הייתה לכשדים טריטוריה בה ישבו. מתקופתו זו ועד שנת 740 לפנה"ס לערך, עסקו המדינות הכשדיות בהתבססות בארץ הכשדים שנים אלה היו תחילת המאבק שלהם באימפריה האשורית. בתקופה זו שלטה בבבל השושלת התשיעית שכללה בין מלכיה שלושה מלכים שהיו כשדים: מרדוך-אפלה-אושור (אנ') שמלך בין השנים 780–769 לפנה"ס, אריבה-מרדוך (אנ') שמלך בין השנים 769–761 לפנה"ס ונבו-שומה-אישכון (אנ') שמלך בין השנים 761–748 לפנה"ס והיה משבט בִית דַכּוּרִי.
תגלת-פלאסר השלישי החל לשלוט ישירות בבבל בשנת 729 לפנה"ס. הוא החל את תקופת השושלת העשירית האשורית בבבל שסימנה שלטון ישיר של מלכי אשור על בבל. ניצחונו על הכשדים הביא לגל הראשון של הגליות כשדים לאשור. בתקופתו החלו הכשדים לנהל מדיניות כשדית עצמאית. בשנת 722 לפנה"ס, עלה לשלטון בבבל מרדוך-אפלה-אידינה השני שהיה נסיך כשדי מבית יכין ששכנה בארץ הים. הוא איחד את השבטים הכשדיים, כרת ברית עם עילם ומרד בסרגון השני מלך אשור. הוא מלך על בבל 12 שנים, עד שגורש על ידי סרגון השני. הוא חזר למלוך בבל בשנת 703 לפנה"ס בתקופת עלייתו לשלטון של סנחריב בנו של סרגון השני. בסבב השני הוא מלך על בבל 9 חודשים. בשנת 694 לפנה"ס, מרדו הבבלים שוב כנגד אשור. הכשדים היו שותפים למרד שנמשך 5 שנים. בשנת 693 לפנה"ס, בתקופת המרד עלה לשלטון בבל נסיך כשדי בשם מושזיב-מרדוך. הוא הנהיג את ממלכת בבל במרד כנגד אשור יחד עם שבטי הכשדים. הכשדים ובעלי בריתם העילמים, וגם שבטים ארמיים, ושבטים מהרי הזגרוס כמו פרסומש (אנ'), אליפי (אנ'), אנשאן ונוספים. בשנת 691 לפנה"ס, על גדות החידקל, התנהל קרב ח'לולה (אנ') בין שני הצדדים. תוצאות הקרב לא היו חד משמעיות ושני הצדדים טענו לניצחון. הקרב לא שינה את הסטטוס של המלכים הלוחמים משני הצדדים, אבל אשור נסוגה מהאזור.
בשנה הרביעית למלכותו בחודש ניסן, איבד מושזיב-מרדוך את בן בריתו העילמי, שסבל משבץ ואיבד את יכולת הדיבור. סנחריב ניצל את המצב וצר על העיר בבל. לאחר תשעה חודשי מצור הוא כבש את העיר. בנקמה על מותו של בנו של סנחריב אשור-נדין-שומי, שנלכד על ידי הבבלים בשנת 694 לפנה"ס, הוסגר לעילם ומת, החליט סנחריב להחריב את העיר, שרף אותה והרס את חומותיה. מושזיב-מרדוך נשבה ונשלח לאשור. לאחר ניצחונו, סנחריב ביצע גל נוסף של הגליות של הכשדים, הוא היגלה אותם מהערים סיפר, כותה, בורסיפה, ניפור ובבל. הוא הושיב את חלקם בנינוה ואת חלקם כנראה בארץ ישראל. חלקם ברחו מזרחה לאזור הר עילם והקימו שם יישובים כשדיים
בימי אסרחדון ואשורבניפל שמלכו במאה ה-7 לפנה"ס על אשור, היו מספר מרידות של הכשדים במלכי אשור. הם השתתפו במרידה של שמש-שום-אוכין שהיה אחיו של אשורבניפל. לאחר דיכוי המרד, מעמדם התחזק בערי בבל.
בשנת 625 לפנה"ס, עלה לשלטון בבבל המלך נבופלאסר שהיה ממוצא כשדי. הוא הכניע את האשורים, הרס את נינוה והביא למיגור סופי של האימפריה האשורית. נבופלאסר היה מייסדה של השושלת ה-11 של מלכי בבל שנקראה בפי ההיסטוריונים "השושלת הכשדית", למרות שרק ארבעת השליטים הראשונים בשושלת זו היו ממוצא כשדי. בנו נבוכדנצר השני שמלך אחריו הרחיב את גבולות ממלכה והפך אותה לאימפריה. הוא כבש את צור, את ארץ ישראל, והחריב את בית המקדש הראשון, אדום ושטחים נוספים. השליט האחרון בשושלת זו נבונאיד ובנו בלשצר היו ממוצא אשורי. שושלת זאת חדלה להתקיים לאחר כיבוש בבל בשנת 538 לפנה"ס על ידי כורש.
הכשדים בתנ"ך

האזכור הראשון של השם "כשדים" במקרא מופיע בספר בראשית, שבו מצוין שתרח אבי אברהם מוצאו מאור כשדים.
על פי המסורת המקראית מוצאם של הכשדים הוא מבני נחור אחיו של אברהם. בספר בראשית, כב, כ-כב נכתב ” וַיְהִי אַחֲרֵי הַדְּבָרִים הָאֵלֶּה וַיֻּגַּד לְאַבְרָהָם לֵאמֹר הִנֵּה יָלְדָה מִלְכָּה גַם הִוא בָּנִים לְנָחוֹר אָחִיךָ. כא אֶת-עוּץ בְּכֹרוֹ וְאֶת בּוּז אָחִיו וְאֶת-קְמוּאֵל אֲבִי אֲרָם. כב וְאֶת-כֶּשֶׂד וְאֶת חֲזוֹ וְאֶת פִּלְדָּשׁ וְאֶת יִדְלָף וְאֵת בְּתוּאֵל”. האזכור הוא עם הארמים ושבטי מדבר נודדים אחרים שחיו במסופוטמיה.
בספר מלכים ב פרק כד, מוזכרים הכשדים כחלק מהגדודים של נבוכדנצר השני שנשלחו להילחם במלך יהודה יהויקים. הם מוזכרים שוב כחלק מהכוחות שהחריבו את ירושלים ורדפו אחרי צדקיהו כשברח מהעיר.
בספר ישעיהו, בפרק יג מתוארת העיר בבל כ"תִּפְאֶרֶת גְּאוֹן כַּשְׂדִּים" ובפרק כג' הוא מתייחס למקום מושבם כארץ כשדים. אזכורים דומים מופיעים גם בספר ירמיהו ובספר יחזקאל שם יש התייחסות לבבל כארץ הכשדים.
בספר דניאל, א יש התייחסות ללשון כשדים, ובפרק ט התייחסות לכך שדריוש מזרע מדי הומלך על מלכות כשדים.
בספר איוב א, מופיעים הכשדים כשבט שודדי מדבר.
על פי אתב"ש, מכונים הכשדים במקום אחד בתנ"ך "לב קמי", שהיא המילה "כשדים".
בתרבות

האסטרואיד 313 Chaldaea (אנ') נקרא על שם ארץ הכשדים, כיוון שהיו ידועים לתרומתם לאסטרולוגיה. השם ניתן על ידי קתרין וולף ברוס, תורמת ופילנתרופית ידועה לתחום האסטרונומיה. מגלה האסטרואיד, יוהאן פאליזה נתן לה את הזכות לתת שם כהוקרה על תרומתה.
לקריאה נוספת

הערך "כשדים", "כשדיים", אנציקלופדיה מקראית כרך ד', עמ' 371-365.
הערות שוליים

↑  CHALDEANS ב-Encyclopeadia Iranica
1 2  Mesopotamian Chronicles ערך על ידי Jean-Jacques Glassner,Benjamin Benjamin, עמ' 199
↑  הערך "כשדים" האנציקלופדיה המקראית, כרך ד, עמ' 366–367
↑  בראשית יא כח: "וַיָּמָת הָרָן עַל פְּנֵי תֶּרַח אָבִיו בְּאֶרֶץ מוֹלַדְתּוֹ בְּאוּר כַּשְׂדִּים."
↑  גרשון גליל, עולם התנ"ך: בראשית, תל אביב, דווידזון עתי, 1993, עמ' 146
↑  רש"י על ספר'"`UNIQ--nowiki-00000005-QINU`"'ירמיהו,'"`UNIQ--nowiki-00000005-QINU`"'פרק'"`UNIQ--nowiki-00000005-QINU`"'נ"א,'"`UNIQ--nowiki-00000005-QINU`"'פסוק'"`UNIQ--nowiki-00000005-QINU`"'א', ובמצודת דוד: ”ואחז בלשון זה על כי קם ליבם על ה' והחריבו נווהו”
↑  '"`UNIQ--templatestyles-00000007-QINU`"'Schmadel, Lutz D. (2007). Dictionary of Minor Planet Names – (313) Chaldaea. Springer Berlin Heidelberg. p. 42. ISBN 978-3-540-00238-3. נבדק ב-20 בדצמבר 2018. {{cite book}}:  (עזרה)
מפת כשדים ושכנותיה
מפת כשדים
ז'ורז' דיאמל

| --- | --- |

 לידה:  30 ביוני 1884 פריז, צרפת 
 פטירה:  13 באפריל 1966 (בגיל 81) ולמונדאה, צרפת 
 מדינה:  צרפת 
 מקום קבורה:  Cemetery of Valmondois 
 שם עט:  Denis Thévenin 
 מקום לימודים:  בית הספר התיכון על שם בופון 
 שפות היצירה:  צרפתית 
 יצירות בולטות:  ציויליזציה, דברי הימים לבית פַסקייֶה 
 בן או בת זוג:  Blanche Albane 
 צאצאים:  אנטואן דיאמל, Bernard Duhamel, Jean Duhamel 
 פרסים והוקרה:  פרס גונקור (1918)  Grand Prize for the Best Novels of the Half-Century  מפקד מסדר בריאות הציבור  צלב גדול של לגיון הכבוד  מפקד מסדר האמנויות והספרות  צלב המלחמה 1914–1918 
 חתימה:   
 
ז'ורז' דיאמל (לעיתים מתועתק דימל, דיהאמל, דיהמל; בצרפתית: Georges Duhamel;‏ 30 ביוני 1884 – 13 באפריל 1966), סופר ומשורר צרפתי.
ביוגרפיה

ז'ורז' דיאמל נולד ברובע ה-13 שבדרום פריז למשפחה שפרנסתה הייתה תלויה באב הפכפך ולא יציב. אחרי נדודים בין מקומות מגורים שונים בילדותו, הצליח בכל זאת לעבור את בחינות הבגרות, והחליט להיות רופא, אם כי נטה לספרות.
בין 1906  ו-1909, יחד עם שארל וידראק (שמאוחר יותר נישא לאחותו) ייסד אגודה של סופרים, משוררים, מוזיקאים וציירים.
ב-1912 שימש כעורך כתב העת "מרקור דה פראנס". ב-1914, עם הכרזת מלחמת העולם הראשונה התגייס לצבא הצרפתי ושימש כרופא מנתח בחזית במשך ארבע שנים.
בהשפעת התנסותו זו, כתב שני ספרים שזכו להצלחה מיידית: "חייהם של קדושים מעונים" ו"ציויליזציה", וקיבל את פרס גונקור ב-1918. כאשר חזר לחיים אזרחיים הקדיש את עצמו לספרות לחלוטין, והטיף בכתביו לחברה בעלת פנים אנושיות. ב-1919 גילה את עמק הנהר אואז, ואת הכפר ורמנדואה שמצפון לפריז, ובילה שם את חופשותיו.
ב-1935 נבחר דיאמל לאקדמיה הצרפתית. בין 1930- ו-1940 ערך מספר מסעות בצרפת ובחו"ל. הוא השתתף בוועידות ופרסם מאמרים שבהם הטיף לחברה המיוסדת על אנושיות ולא על קידמה מדעית. במשך מלחמת העולם השנייה שימש כמזכיר האקדמיה הצרפתית, והנאצים הכריזו על כתביו כאסורים לקריאה. הוא התנגד באומץ לב לחברי האקדמיה שתמכו במשטרו של אנרי פיליפ פטן, ששיתף פעולה עם הנאצים, ועל כך זכה מאוחר יותר לשבחים מפיו של שארל דה גול.
ב-1947 נתמנה לנשיא ארגון "אליאנס פראנסז", והמשיך בעבודתו למען התרבות הצרפתית. הוא ייסד בתי ספר רבים של "אליאנס פרנסז" בכל רחבי צרפת.
החל ב-1960 התערערה בריאותו והוא נאלץ לצמצמם את פעילותו. ז'ורז' דיאמל מת בכפר ורמנדואה ב-1966.
ספריו החשובים

סַלַווֶן (1920–1932)
דברי הימים לבית פַסקייֶה (1933–1944)
ספריו שתורגמו לעברית

ז'ורז' דימל, וִדוי של חצות: סיפור; תרגם מצרפתית: א.ל. יעקובוביץ, תל אביב: מסדה, תש"א.
ז'ורז' דיהאמל, שני אנשים; תורגם מצרפתית בידי חיים אברבאיה, תל אביב: עם עובד ('ספריה לעם'), תש"ך 1960. (רומן) (Deux hommes)
ג'ורג' דיהמל, התאומים, או, שפני הניסיון של פרופסור פיפ; תרגמו מצרפתית: משה לזר, רנה שני; ציורים: ברתולד מאן, רמת גן: מסדה, 1968.
הערות שוליים

↑  מת ז'ורז' דיאמל, היום, 14 באפריל 1966
| --- | --- |
בקרת זהויות :  NLI: 987007260784805171  PLWABN: 9810623699205606  BIBSYS: 90153441  BNE: XX847345  BnF: cb11901017t (data)  CANTIC: a10595193  CiNii: DA01392314  GND: 118672630  ISNI: 0000 0003 6864 3232  LCCN: n50039001  LNB: 000087676  NDL: 00438348  NKC: jn19990001897  NLA: 35048288  NLG: 122010  NLK: KAC199607545  NSK: 000031985  NTA: 069834016  RERO: 02-A003900470  SELIBR: 184147  SNAC: w6k083jj  SUDOC: 026842181  Trove: 811572  VcBA: 495/166126  VIAF: 66466573   WorldCat (עם VIAF): 66466573
אייל קטן

| --- | --- |

 סוגה:  קומדיה שחורה, מותחן, דרמה
 יוצרים:  ריצ'רד גאד
 כותבים:  ריצ'רד גאד
 בימוי:  ורוניקה טופילסקה ג'וזפין בורנבוש
 שחקנים:  ריצ'רד גאד ג'סיקה גאנינג נאוה מאו טום גודמן-היל
 ארץ מקור:  בריטניה בריטניה
 שפות:  אנגלית
 מספר עונות:  1
 מספר פרקים:  7
 הפקה
 מפיק:  מתיו מולוט
 חברת הפקה:  סרטי קלרקנוול
 צלמים:  Krzysztof Trojnar 
 אורך פרק:  27-45 דקות
 שידור
 רשת שידור:  נטפליקס
 תקופת שידור מקורית:  11 באפריל 2024
 קישורים חיצוניים
 דף התוכנית ב-IMDb
 
אייל קטן (באנגלית: Baby Reindeer) היא מיני-סדרה קומית שחורה, מותחן ודרמה בריטית שנוצרה על ידי ובכיכובו של ריצ'רד גאד. הסדרה היא עיבוד למופע היחיד האוטוביוגרפי של גאד באותו שם, והיא מבוססת על ניסיון חייו האמיתי של גאד של הטרדה מאיימת ותקיפה מינית בשנות העשרים לחייו. הסדרה כוללת שבעה פרקים שעלו לשירות הסטרימינג בנטפליקס ב-11 באפריל 2024.
שחקנים ודמויות

ריצ'רד גאד בתפקיד דוני דאן
ג'סיקה גאנינג בתפקיד מרתה סקוט
נאוה מאו בתפקיד טרי, פסיכולוגית טרנסית. דוני פוגש אותה באתר היכרויות לטרנס
טום גודמן-היל בתפקיד דאריין אוקונור, הגבר שפגע בדוני. מפיק גדול ומוכר בבריטניה.
אמנדה רוט בתפקיד אל דאן, אמא של דוני.
מארק לואיס ג'ונס בתפקיד ג'רי דאן, אביו של דוני.
שלום ברון-פרנקלין בתפקיד קילי, חברתו לשעבר של דוני.
נינה סוסניה בתפקיד ליז, אמא של קילי ובעלת הבית של דוני, אותו רואה כתחליף לבנה שנהרג.
קבלה בציבור

הסדרה קיבלה ביקורות חיוביות, ובהן ציון של 8/10 על ידי 25 מבקרים באתר Rotten Tomatoes. ב־Metacritic, הסדרה מחזיקה בציון ממוצע משוקלל של 87/100 על סמך עשרה מבקרים.
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס ג'ות'הם לטלוויזיה | 4 ביוני 2024 | מיני-סדרה פורצת דרך | אייל קטן | זכייה |  |
| פרס ג'ות'הם לטלוויזיה | 4 ביוני 2024 | ההופעה הטובה ביותר במיני-סדרה | ריצ'רד גאד | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | הליהוק הטוב ביותר במיני-סדרה או סרט או סדרת אנתולוגיה | נינה גולד ומרטין וור | זכייה |  |
| פרס אמי אמנותי לבידור בפריים טיים | 7-8 בספטמבר 2024 | התלבושות העכשוויות הטובות ביותר במיני-סדרה או סרט או סדרת אנתולוגיה | מקל ביילי ואימוג'ן הולנס | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | הפיקוח המוזיקלי הטוב ביותר | קתרין גרייבס | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | עריכת התמונה הטובה ביותר במיני סדרה או סרט או סדרת אנתולוגיה | פיטר אייץ'. אוליבר ובנג'מין גרשטיין | זכייה |  |
| פרס אמי לבידור בפריים טיים | 15 בספטמבר 2024 | המיני-סדרה או סדרת האנתולוגיה הטובה ביותר | "אייל קטן" | זכייה |  |
| פרס אמי לבידור בפריים טיים | 15 בספטמבר 2024 | השחקן הראשי הטוב ביותר במיני-סדרה או סרט או סדרת אנתולוגיה | ריצ'רד גאד | זכייה |  |
| פרס אמי לבידור בפריים טיים | 15 בספטמבר 2024 | הכתיבה הטובה ביותר במיני-סדרה או סרט או סדרת אנתולוגיה | ריצ'רד גאד | זכייה |  |
| פרס אמי לבידור בפריים טיים | 15 בספטמבר 2024 | שחקן המשנה הטוב ביותר במיני-סדרה או סרט או סדרת אנתולוגיה | טום גודמן-היל | מועמדות |  |
| פרס אמי לבידור בפריים טיים | 15 בספטמבר 2024 | שחקנית המשנה הטובה ביותר במיני-סדרה או סרט או סדרת אנתולוגיה | ג'סיקה גאנינג | זכייה |  |
| פרס אמי לבידור בפריים טיים | 15 בספטמבר 2024 | שחקנית המשנה הטובה ביותר במיני-סדרה או סרט או סדרת אנתולוגיה | נאווה מאו | מועמדות |  |
| פרס אמי לבידור בפריים טיים | 15 בספטמבר 2024 | הבימוי הטוב ביותר במיני-סדרה או סרט או סדרת אנתולוגיה | ורוניקה טופילסקה | מועמדות |  |
| פרס המוזיקה במדיה של הוליווד | 20 בנובמבר 2024 | פיקוח מוזיקלי - טלוויזיה | קתרין גרייבס | מועמדות |  |
| פרס גלובוס הזהב | 5 בינואר 2025 | שחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה | ג'סיקה גאנינג | זכייה |  |
| פרס גלובוס הזהב | 5 בינואר 2025 | השחקן הטוב ביותר במיני-סדרה, סדרת אנתולוגיה או סרט טלוויזיה | ריצ'רד גאד | מועמדות |  |
| פרס גלובוס הזהב | 5 בינואר 2025 | מיני-סדרה, סדרת אנתולוגיה או סרט טלוויזיה הטוב ביותר | "אייל קטן" | זכייה |  |
| פרס סטלייט | 26 בינואר 2025 | המיני-סדרה והסדרה המוגבלת הטובה ביותר או סרט קולנוע לטלוויזיה | "אייל קטן" | מועמדות |  |
| פרס סטלייט | 26 בינואר 2025 | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | ריצ'רד גאד | מועמדות |  |
| פרס סטלייט | 26 בינואר 2025 | השחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיה | ג'סיקה גאנינג | מועמדות |  |
| פרס סטלייט | 26 בינואר 2025 | השחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה | נאווה מאו | מועמדות |  |
הערות שוליים

↑  "Baby Reindeer: Limited Series | Rotten Tomatoes". www.rottentomatoes.com (באנגלית). נבדק ב-2024-04-23.
↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Nominees / Winners, Television Academy (באנגלית)
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  אמיר בוגן,'"`UNIQ--nowiki-00000012-QINU`"'"הברוטליסט", "אמיליה פרז" ו"שוגון" שלטו: גלובוס הזהב 2025, באתר ynet, 6 בינואר 2025
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| פרס גלובוס הזהב למיני-סדרה או סרט טלוויזיה הטוב ביותר |
| --- | --- | --- |
| 1971‏-1989 | אווז השלג (1971) ‏•‏‏ הקיץ המסוים הזה (1972) ‏•‏‏ תיבת הצללים (1980) ‏•‏‏ ביל/קדמת עדן (1981) ‏•‏‏ בחזרה לבריידסהד (1982) ‏•‏‏ ציפורים מתות בסתר (1983) ‏•‏‏ משהו בקשר לאמיליה (1984) ‏•‏‏ היהלום שבכתר (1985) ‏•‏‏ הבטחה (1986) ‏•‏‏ הבריחה מסוביבור/ילדה עשירה קטנה: סיפור ברברה האטון (1987) ‏•‏‏ מלחמה וזיכרון (1988) ‏•‏‏ יונה בודדה (1989) |  |
| 1990‏-2009 | יום הקישוט (1990) ‏•‏‏ One Against the Wind‏ (1991) ‏•‏‏ סינטרה (1992) ‏•‏‏ ברברים בשער (1993) ‏•‏‏ העונה הבוערת (1994) ‏•‏‏ אישום: המשפט של מקמרטין (1995) ‏•‏‏ רספוטין (1996) ‏•‏‏ ג'ורג' וואלס (1997) ‏•‏‏ מכדור הארץ לירח (1998) ‏•‏‏ אר קיי או 281 (1999) ‏•‏‏ תמונות מלוכלכות (2000) ‏•‏‏ אחים לנשק (2001) ‏•‏‏ הסערה המתפרצת (2002) ‏•‏‏ מלאכים באמריקה (2003) ‏•‏‏ החיים על פי פיטר סלרס (2004) ‏•‏‏ אימפריות נופלות (2005) ‏•‏‏ אליזבת הראשונה (2006) ‏•‏‏ לונגפורד (2007) ‏•‏‏ ג'ון אדמס (2008) ‏•‏‏ גנים אפורים (2009) |  |
| 2010–היום | קרלוס (2010) ‏•‏‏ אחוזת דאונטון (2011) ‏•‏‏ חוקי המשחק (2012) ‏•‏‏ חיי עם ליברצ'ה (2013) ‏•‏‏ פארגו (2014) ‏•‏‏ וולף הול (2015) ‏•‏‏ אמריקה נגד או. ג'יי. סימפסון: סיפור פשע אמריקאי (2016) ‏•‏‏ שקרים קטנים גדולים (2017) ‏•‏‏ הרצח של ורסצ'ה: סיפור פשע אמריקאי (2018) ‏•‏‏ צ'רנוביל (2019) ‏•‏‏ גמביט המלכה (2020) ‏•‏‏ מחתרת המסילה (2021) ‏•‏‏ הלוטוס הלבן (2022) ‏•‏‏ עצבים (2023) ‏•‏‏ אייל קטן (2024) |  |